CELEX: 62011CN0433
Language: sk
Date: 2011-08-22 00:00:00
Title: Vec C-433/11: Návrh na začatie prejudiciálneho konania, ktorý podal Krajský súd v Prešove (Slovenská republika) 22. augusta 2011 — SKP/Kveta Polhošová

19.11.2011   
            
            
               SK
            
            
               Úradný vestník Európskej únie
            
            
               C 340/7
            
         Návrh na začatie prejudiciálneho konania, ktorý podal Krajský súd v Prešove (Slovenská republika) 22. augusta 2011 — SKP/Kveta Polhošová
   (Vec C-433/11)
   2011/C 340/12
   Jazyk konania: slovenčina
   
      Vnútroštátny súd, ktorý podal návrh na začatie prejudiciálneho konania
   
   Krajský súd v Prešove
   
      Účastníci konania pred vnútroštátnym súdom
   
   
      Žalobca: SKP
   
      Žalovaná: Kveta Polhošová
   
      Prejudiciálne otázky
   
   
               1.
            
            
               Má sa čl. 5 až 9 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu (1) vykladať tak, že za nekalú obchodnú praktiku sa má považovať aj praktika dodávateľa, podľa ktorej postupuje pohľadávky voči spotrebiteľom na subjekt v konkurze (úpadku), ak nie je garantovaná spotrebiteľom náhrada trov súdneho konania vzniknutého zo spotrebiteľskej zmluvy?
            
         
               2.
            
            
               ak je odpoveď na predchádzajúcu otázku taká, že je v rozpore s právom EÚ, ak sa postupujú pohľadávky proti spotrebiteľom na účely vymáhania na subjekt v úpadku, tak či v takom prípade:
               
                           A.
                        
                        
                           možno vykladať čl. 47 Charty základných práv EÚ tak, že mu neodporuje taký postup súdu, že na ochranu spotrebiteľov súd neaplikuje zákonné poplatkové zvýhodnenie správcu úpadcu a že v takomto prípade súd neporuší správcovi úpadcu právo na súdnu ochranu, ak zastaví konanie pre nezaplatenie poplatku zo žaloby?
                        
                     
                           B.
                        
                        
                           bránia čl. 6 ods. 1 a čl. 7 ods. 1 smernice Rady 93/13/EHS o nekalých podmienkach v spotrebiteľských zmluvách (2) použitiu ustanovenia národného práva o oslobodení správcu konkurznej podstaty od súdnych poplatkov, ak by bez nekalej obchodnej praktiky žalobca nebol oslobodený od súdnych poplatkov a zastavením konania by sa predišlo súdnemu procesu o plnenie z nekalej podmienky?
                        
                     
         
      (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Text s významom pre EHP); Ú. v. EÚ L 149, s. 22
   
      (2)  Ú. v. ES L 95, s. 29; Mim. vyd. 15/002 s. 288